Inicijativa (šah)
Inicijativa u šahovskoj poziciji pripada onom igraču koji može zaprijetiti nečim što ne može biti ignorirano. On tako dovodi protivnika u položaj u kojem mora koristiti svoje poteze da odgovori na prijetnje umjesto da sam zaprijeti. Igrač koji ima inicijativu često će tražiti načine da svoje figure postavi u sve bolju i bolju poziciju dok pokreće uzastopne napade. Igrač kome nedostaje inicijative često će pokušati doći do nje pomoću protivnapada.